paragraph_text: mini|300px|Shematska karta Rima koja prikazuje sedam rimskih brežuljaka Sedam rimskih brežuljaka su brežuljci koji su pripadali antičkom gradu Rimu. Prema legendi prvi rimski kralj Romul osnovao je naselje na Palatinu. Kvirinal i Eskvilin nastanjivali su Sabinjani. U vrijeme kraljeva nastanjeni su ostali brežuljci osim Aventina koji je pripojen gradu kasnije. Močvarna ravnica ispod Kapitolija isušena je i pretvorena u Forum Romanum - mjesto gdje se odvijao društveni život grada. Kapitolij s hramovima Jupitera, Junone i Minerve postaje središte vjerskog kulta i simbol rimske vlasti.